خالته Polly قالت ل Tom انه لازم يدهن السور اللي قدام البيت كله. فكر في الولاد التانيين اللي خارجين يقضوا يومهم ويتبسطوا وحس انه مش مبسوط خالص. وبعدين جتله فكرة! مسك الفرشاة وبدأ يدهن ببطء وعناية. وفجأة، صاحبه Ben Rogers ظهر وهو بياكل تفاحة. Tom عمل نفسه مش شايفه.
"Tom!" Ben قال. "ليه بتشتغل؟"
"اه، دا انت يا Ben،" Tom قال، "مخدتش بالي منك."
"انا رايح اعوم،" Ben قال، "بس انت مش عايز تيجي. انت عايز تشتغل، مش كده؟ دا احلى بكتير!" Ben ضحك بصوت عالي. Tom بص ل Ben بجدية وقال. "ايه هو الشغل؟ انت بتسمي ايه شغل؟"
"مش دا شغل؟" Ben سأل.
"لا مش شغل. هو في ولد بيتسمحله يدهن سور كل يوم؟ انت عمرك ما دهنت سور قبل كده، صح؟ خالتي قالت لازم اعمله بعناية شديدة!"
"ارجوك يا Tom. خليني اعمل شوية،" Ben قال.
"لا يا Ben. لو عملت، هتعملها غلط. انت مش بتعرف تدهن كويس. لو كان السور اللي ورا مكنتش همانع، بس مش هو."
"مش هعملها غلط. هخلي بالي جدا. هديك التفاحة بتاعتي." Tom اداله الفرشاة والدهان بوش زعلان، بس في قلبه كان مبسوط. حيلته نجحت.
بعد ما Ben تعب ومشي، ولاد تانيين جم و Tom قالهم نفس الكلام. في الآخر، السور كله اتدهن ابيض، بس مش بإيد Tom. حس انه شاطر اوي عشان اكتشف حاجة مهمة عن طبيعة الناس. الناس بتبقى عايزة بس اللي مش قادرة تاخده او عايزة تعمل اللي المفروض ما تعملوش.
ايه اللي نقدر نفهمه من القصة؟
خالته Polly ادت Tom مصروف كتير على اللي عمله. Ben والولاد التانيين ممكن يكونوا زعلوا لما عرفوا الحقيقة. Tom آمن انه اكتشف ازاي يتعامل مع الناس المختلفة. كل الناس فكرت ان Tom شاطر لما فهموا اللي حصل.